### Beslutning

Forslaget blev på byrådsmødet den 26. maj 2021 henvist til Magistraten med henblik på at indgå i budgetdrøftelserne for 2022.

**Beslutningsforslag fra S, V, KF og RV**

Aarhus Byråd beslutter, at der undersøges, hvilke muligheder der er for en broforbindelse, hvad det ca. koster. Beslutningsgrundlag for økonomien frembringes, herefter vil partierne tage stilling til prioritering og om der er opbakning til at midler skal afsættes ifb. med budgetforhandlingerne.

Motivation

Venstre, Socialdemokratiet, Det Radikale Venstre og Det Konservative Folkeparti foreslår, at [adresse] og JAKA-grunden kobles sammen med Brabrand og Bra-brand med en gang-/cykelbro over jernbanen.

I dag er området kun koblet sammen med [adresse], der er siden sket en massiv udvikling i området. Det kræver, at de rigtige og naturlige stiforbindelser udbygges og cykelforbindelser opdateres.

Det kan ske med en broforbindelse, der effektivt og krydsningsmæssigt naturligt binder lokalområdet sammen, styrker adgangen til naturskønne områder for gående og cyklister.

Morten Holst har gennem de seneste otte år arbejdet på at skabe grundlaget for en broforbindelse over banen, der adskiller [adresse] og Carsten Jakobsen fra det gamle Brabrand. Der foreligger illustrationer af projektet som Arkitekt Christopher Kristiansen har udarbejdet.

Broen kan laves i en længde på 50 meter og kan udføres i buede limtræsdragere, der både fungerer som den bærende konstruktion og værn. Konstruktionen i træ kan bidrage til at nedbringe prisen markant sammenlignet med en brokonstruktion i stål eller beton.

På vegne af:

Venstre, Socialdemokratiet, Det Radikale Venstre og Det Konservative Folkeparti.

John Mikkelsen, Tanja Kjeldsen, Jim Steffensen

Tom Brandt

Ruben Kristoffersen

Kenn Nilsson

**Indstilling fra Magistratsafdelingen for Teknik og Miljø**

**Svar på forslag fra S, V, KF og [adresse] om at Helenelyst- og JAKA-grunden kobles sammen med Brabrand og Brandbrand Sø**

Indledende vurdering af beslutningsforslag om en broforbindelse på tværs af jernbanen for at binde [adresse], True Skov, Brabrand og [adresse] sammen.

### Resumé

På baggrund af beslutningsforslag fra S, V, KF og RV ”Helenelyst- og JAKA-grunden kobles sammen med Brabrand og [adresse]”, har Teknik og Miljø foretaget en indledende vurdering af, hvad en broforbindelse over jernbanen og tilhørende stianlæg vil koste.

Lokale kræfter har i flere år arbejdet for en bro, der skal binde området sammen og sikre bløde trafikanters bedre mulighed for at krydse over banen og anvende de rekreative områder.

På baggrund af det foreliggende materiale fra lokale kræfter og indledende besigtigelse vurderer Teknik og Miljø, at projektet vil koste 12-15 mio. kr. Der er tale om et indledende, groft overslag baseret på benchmark, som er behæftet med usikkerhed.

Teknik og Miljø har ikke foretaget nærmere tekniske undersøgelser af projektet, men det vurderes umiddelbart, at det er realiserbart. Det forudsætter dog aftaler med lodsejere og Naturstyrelsen samt godkendelse fra Banedanmark.

Det forventes, at projektet vil tage minimum 1,5 år at gennemføre.

### Indstilling

Det indstilles:

At 1)  Teknik og Miljøs redegørelse tages til efterretning.

### Sagens forløb

24-02-2021 Aarhus Byråd

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 24. februar 2021 om magistratsbehandling af forslaget.

Sagen bedes tilbagesendt byrådet via Magistraten.

 03-05-2021 Teknik og Miljø
Beslutningsforslag besvaret med indstilling fra Teknik og Miljø.
 12-05-2021 Borgmesterens Afdeling påtegning
Fremsendes til Paw Kjeldsen. Borgmesterens Afdeling har ingen bemærkninger til indstillingen.
 17-05-2021 Magistraten

Fremsendes til [adresse] med bemærkning, at Magistraten i mødet den 17. maj 2021 anbefaler, at byrådet tiltræder Magistratsafdelingen for Teknik og Miljøs indstilling af 3. maj 2021.

Klara Madsen deltog ikke i sagens behandling.

 26-05-2021 [adresse]
Forslaget blev på byrådsmødet den 26. maj 2021 henvist til Magistraten med henblik på at indgå i budgetdrøftelserne for 2022.